Rikunarita-ORG/Wikinium huggingface dataset:
# Maksimiliāns I Hābsburgs (Meksika)

| **Maksimiliāns IMaximiliano I* |
| --- |
|  |
|  |
|  |
|
Meksikas imperators |
|  |
| **Amatā** 1864. gada 10. aprīlis — 1867. gada 19. jūnijs |
| Priekštecis |
Benito Huaress (Meksikas prezidents) |
| Pēctecis |
Benito Huaress (Meksikas prezidents) |
|  |
|

---

 |
| Dzimšanas dati |
1832. gada 6. jūlijā Šēnbrunnas pils, Vīne, Austrijas Impērija  Austrija |
| Miršanas dati |
1867. gada 19. jūnijā (34 gadu vecumā) Santjago de Keretaro  Meksika |
| Apglabāts |
Kapucīņu kapenes, Vīne  Austrija |
| Dinastija |
Hābsburgu dinastija |
| Tēvs |
Austrijas erchercogs Francis Kārlis |
| Māte |
Bavārijas Sofija |
| Dzīvesbiedrs(-e) |
Beļģijas Šarlote |
| Bērni |
2 adoptēti |
| Reliģija |
katolisms |
| Paraksts |  |

**Maksimiliāns I** (spāņu: *Maximiliano I*), pilnā vārdā **Ferdinands Maksimiliāns Jozefs fon Hābsburgs** (vācu: *Ferdinand Maximilian Joseph von Habsburg*; dzimis 1832. gada 6. jūlijā, miris 1867. gada 19. jūnijā), bija Meksikas imperators no 1864. gada līdz savai nāvei.

## Dzīvesgājums

Dzimis Vīnē. Nākamā Austroungārijas imperatora Franča Jozefa I jaunākais brālis. 1854. gadā kļuva par Austrijas kara flotes komandieri. No 1857. līdz 1859. gadam — Lombardijas-Venēcijas vicekaralis. Maksimiliāna politika bija visai liberāla, tāpēc imperators Francis Jozefs I atcēla viņu no amata. Īsi pēc tam Austrija zaudēja lielu daļu no tās īpašumiem Itālijā, bet Maksimiliāns apmetās Miramares pilī pie Triestes.

1863. gadā Maksimiliāns piekrita kļūt par Meksikas imperatoru. Viņu atbalstīja Meksikas monarhisti un Francijas Otrās impērijas imperators Napoleons III, kura karaspēks bija izvērsis Francijas intervenci Meksikā. 1864. gada 21. maijā jaunais imperators no Triestes ieradās Meksikā. Republikāņi Benito Huaresa vadībā neatzina imperatora varu. Republikāņus atbalstīja arī ASV, sevišķi pēc pilsoņu kara beigām. Pretēji saviem atbalstītājiem, Maksimiliāns I ieviesa valstī vairākas liberālas reformas. 1866. gadā franču karaspēks pameta Meksiku, tomēr imperators atteicās dezertēt. 1867. gada 16. maijā Maksimiliānu I sagūstīja republikāņi, un 19. jūnijā viņš tika sodīts ar nāvi.

## Ārējās saites

* Vikikrātuvē par šo tēmu ir pieejami multivides faili. Skatīt: Maksimiliāns I Hābsburgs.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* Enciklopēdijas *Krugosvet* raksts (krieviski)
* Maksimiliāna memuāru "Recollections of my life" 1. sējums (1868) (angliski)
* Maksimiliāna memuāru "Recollections of my life" 2. sējums (1868) (angliski)
* Maksimiliāna memuāru "Recollections of my life" 3. sējums (1868) (angliski)
* casa imperial (angliski), (spāņu)
# Dragon Ball Z

*Dragon Ball Z* logo
Dragon Ball Z (japāņu: ドラゴンボールZ, *Doragon Bōru Zetto*) ir japāņu anime sērija, kuru veidoja animācijas studija *Toei Animation*. Tā ir daļa no *Dragon Ball* franšīzes. *Dragon Ball Z* japāņu televīzijas kanālā *Fuji TV* tika rādīts no 1989. gada 26. aprīļa līdz 1996. gada 31. janvārim. Kopā tika izlaistas 291 sērija. Anime ir par Goku, kas kopā ar partneriem, aizsargā Zemi no dažādiem kosmosa ļaundariem, nedabiski spēcīgiem androīdiem un citiem radījumiem. Balstoties uz šo anime, ir izveidotas arī videospēles.

Pēc *Dragon Ball Z* sekoja nākamā šīs franšīzes sērija *Dragon Ball GT*.
# 1810. gadi

|  |  |
| --- | --- |
| **Tūkstošgades:** | * 1. tūkstošgade
* **2. tūkstošgade 3. tūkstošgade
 |
| **Gadsimti:** | * 18. gadsimts
* **19. gadsimts 20. gadsimts
 |
| **Desmitgades:** | * 1780. 1790. 1800. • **1810. gadi** • 1820. 1830. 1840.
 |
| **Gadi:** | * 1810 1811 1812 1813 1814 1815 1816 1817 1818 1819
 |

**1810. gadi** bija gadu desmits, kas sākās 1810. gada 1. janvārī un beidzās 1819. gada 31. decembrī.

## Notikumi pasaulē

* turpinājās Napoleona kari (1803—1815)
	+ Vaterlo kauja 1815. gada 18. jūnijā
* sākās Kaukāza karš (1817—1864)

## Notikumi Latvijā

Vidzemes zemnieku nolikuma pirmā lapa (1819).
* 1812. gada karš, kas norisinājās arī Zemgalē un Sēlijā
	+ Iecavas kauja 1812. gada 19. jūlijā
	+ Ķekavas kauja 1812. gada 22.–23. augustā
	+ Mežotnes kauja 1812. gada 29. septembrī
* Dzimtbūšanas atcelšana Kurzemes guberņā 1817. gadā
* Dzimtbūšanas atcelšana Vidzemes guberņā 1819. gadā
# Gucci

| Gucci |
| --- |
|  |
| Dibināts | 1921. gadā |
| Galvenais birojs |  Florence, Itālija |
| Vadība | Marko Bizari, Alesandro Mikele |
| Apgrozījums | € 10,0 miljardi (2015) |
| Peļņa | € 3,4 miljardi (2016) |
| Nozare | mode |
| Mājaslapa | *Gucci* |

Gucci ir 1921. gadā Gučio Guči dibināts luksusa preču modes nams Florencē, Itālijā. Plaši pazīstams modes un luksusa apģērbu zīmols. Produktu līnijās ietilpst rokassomas, gatavie apģērbi, apavi un aksesuāri, kosmētika, smaržas un mājas dekori. Pēc 2019. gada datiem visā pasaulē bija 487 *Gucci* veikali ar 17 157 darbiniekiem, pārdoto preču vērtība sasniedza 9 628 miljardus eiro.

## Atsauces
# Digitālais objektu identifikators

**Digitālais objektu identifikators** (jeb **DOI**) ir veids, kā identificēt dokumentus, kas nav saistīti ar to pašreizējo atrašanās vietu. Parasti DOI izmanto, lai piešķirtu zinātniskiem rakstiem unikālu identifikācijas numuru, pēc kura vieglāk šo dokumentu atrast. Tas var arī nodrošināt iespēju atrast dokumenta kopiju internetā.
DOI sistēma funkcionē arī tā, ka gadījumā, kad dokuments ticis pārvietots, norāde par tā atrašanās vietu tiek atjaunināta.

## Ārējās saites

* DOI resolver